משה בן-סירה

משה בן-סירה (7 באוקטובר 1927 - 5 ביוני 1967) היה פיזיקאי ישראלי, מרצה בכיר בטכניון וסגן הדקאן של הפקולטה לפיזיקה בטכניון בחיפה. נהרג במלחמת ששת הימים.

ביוגרפיה
נולד וגדל בתל אביב, בנם הבכור של המהנדס יעקב בן-סירה המוכר כ"אבי העיר הלבנה" וחיה לבית הורביץ. בוגר גימנסיה הרצליה בתל אביב. בשנת 1945 התנדב לפלמ"ח. בשנת 1947 החל את לימודיו באוניברסיטה העברית בירושלים. במלחמת העצמאות נלחם בקרבות באזור ירושלים. בשנת 1954 החל את עבודתו כאסיסטנט בטכניון בחיפה ובשנת 1960 השלים תואר דוקטור.

כיהן כסגן הדיקן של הפקולטה לפיזיקה של הטכניון והיה ממקימי המעבדה למוליכים למחצה בטכניון. פרסם עבודות מדעיות בכתבי עת מדעיים בינלאומיים והשתתף בכינוסים מדעיים בינלאומיים.

לקראת מלחמת ששת הימים גויס לשירות מילואים ונהרג ביום הראשון למלחמה, בעת שירותו בגדוד תותחנים בחזית הצפון. נקבר בבית הקברות הצבאי בחיפה. הניח אשה ושלושה ילדים.

הנצחתו

שמו של ד"ר בן-סירה הונצח בספרייה של הפקולטה לפיזיקה בטכניון וכן באחת המעבדות שהיה בין מקימיה. על שמו הוקמו קרן מלגות לסטודנטים בפקולטה לפיזיקה בטכניון וכן קרן מלגות בגימנסיה הרצליה שבה למד. מדי שנה מקיימת הפקולטה לפיזיקה בטכניון סימפוזיון מדעי שנתי לזכרו.

קישורים חיצוניים

 , באתר "יזכור" של משרד הביטחון
 משה בן סירה, באתר הפלמ"ח
 משה בן-סירה, באתר בית התותחן

בוגרי גימנסיה הרצליה
לוחמי הפלמ"ח
בעלי תואר דוקטור מהאוניברסיטה העברית בירושלים
פיזיקאים ישראלים
סגל הטכניון: פיזיקה
אנשי היישוב ילידי הארץ
חללי צה"ל במלחמת ששת הימים
משפחת שיפמן-בן סירה
אישים הקבורים בבית הקברות הצבאי בחיפה
ישראלים שנולדו ב-1927
ישראלים שנפטרו ב-1967